

|  |  |
| --- | --- |
| Dječji vrtić „Medenjak“ Koprivnica | |
| Ulica dr. Alberta Heinricha 26 | | |
| 48000 Koprivnica |  |
| OIB: 36114874942  RKP: 54495 |  |
| [www.vrticmedenjak.hr](http://www.vrticmedenjak.hr/) | |

**OBRAZLOŽENJE PRIJEDLOGA I. IZMJENA I DOPUNA FINANCIJSKOG PLANA ZA 2025.**

Koprivnica, 20.studeni 2025.

**Sažetak djelokruga rada Dječjeg vrtića**

Dječji vrtić „Medenjak“ Koprivnica javna je ustanova za njegu, odgoj i obrazovanje predškolske djece, osnovana 2025. godine, koja djelatnost predškolskog odgoja obavlja kao javnu službu.

Osnivač i vlasnik Dječjeg vrtića je Grad Koprivnica.

Sjedište vrtića je u Koprivnici, Ulica dr. Alberta Heinricha 26.

Vrtić je uvršten u mrežu predškolskih ustanova Koprivničko-križevačke županije.

Prostorni kapaciteti u kojima se odvija odgojno-obrazovni rad razmješteni su na četiri lokacije u gradu Koprivnici te dvije u prigradskim naseljima Herešin i Starigrad.

Radno vrijeme vrtića je od 6:00 do 16:30 sati za korisnike primarnog programa.

U Dječjem vrtiću Medenjak trenutno je zaposleno 119 zaposlenika.

Rad vrtića odvija se u slijedećim objektima:

Objekt vrtića „Medenjak“, Ulica dr. Alberta Heinricha 26 (14 odgojnih skupina)

Objekt vrtića „Ivančica“, Starčevićeva ul. 41a (1 odgojne skupine)

Objekt jaslica „Zvjezdica“, Ul. Franje Mraza 24 (6 odgojnih skupina)

Objekt vrtića „Kockica“, Trg J. J. Strossmayera 3 (1 odgojna skupina)

Objekt jaslica i vrtića „Jabučica“, Krešimirova ulica 30/1, Starigrad (3 odgoje skupine)

Objekt jaslica i vrtića „Bobica“, Zagorska ulica 43, Herešin (3 odgojne skupine)

**ZAKONSKA OBVEZA**

Zakonom o proračunu (Narodne novine 144/21.) propisana je obveza izrade Financijskog plana.

Sadržaj Financijskog plana definiran je člankom 33. Zakona o proračunu NN 144/21 te se sastoji od:

**Opći dio**

– sažetak Računa prihoda i rashoda

– sažetak Računa financiranja

– Rezultat razdoblja s prenesenim rezultatom

(1) Račun prihoda i rashoda financijskog plana sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.

(2) U Računu financiranja iskazuju se primici od financijske imovine i zaduživanja te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji.

(3) Raspoloživa sredstva iz prethodnih godina (višak/manjak prihoda i rezerviranja) iskazan je prema ekonomskoj klasifikaciji i prema izvorima financiranja.

**Posebni dio**  sastoji se od plana rashoda i izdataka iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

**I. OBRAZLOŽENJE OPĆEG DIJELA FINANCIJSKOG PLANA**

Na 17. sjednici Upravnog vijeća Dječjeg vrtića Medenjak, održanoj 20. studenog 2025. predlaže se I. Izmjena i dopuna Financijskog plana za 2025. u ukupnom iznosu od 1.366.550,00 €. Ukupno povećanje u iznosu od 266.550,00 € biti će raspodijeljeno i utrošeno za obavljanje i razvoj djelatnosti po ovom I. Rebalansu, sukladno Zakonu i propisima te isto pojašnjeno u nastavku teksta.

**Prijedlogom I. Izmjena i dopuna Financijskog plana Dječjeg vrtića Medenjak za 2025. planira se sljedeće:**

1. **Sažetak računa prihoda i rashoda**

I. Izmjenama i dopunama Financijskog plana za 2025. planiran je iznos od 266.550,00 €, od toga je 258.500,00 € iz izvora Općih prihoda i primitaka, a ostalih 8.050,00 € prema Izvorima koji su pojašnjeni u daljnjem tekstu. Povećanje ukupnih prihoda i rashoda nastalo je povećanjem općih prihoda i primitaka, smanjenjem vlastitih prihoda i rashoda, povećanjem prihoda i rashoda od pomoći Ministarstva, te prihoda i rashoda od pomoći od Općina dok su prihodi i rashodi po posebnim namjenama ostali isti, odnosno napravljena je unutar istih preraspodjela.

1. **Prihodi i rashodi prema ekonomskoj klasifikaciji**

**Ukupno planirani *Prihodi poslovanja*** Financijskim planom za 2025. bili su planirani u ukupnom iznosu od 1.100.000,00 € , dok se I. Izmjenama i dopunama Financijskog plana za 2025. planirali u iznosu od 1.366.550,00 €. Kod prihoda i primitaka došlo je do povećanja u ukupnom iznosu od 266.550,00 €, te je povećanje u odnosu na tekući plan za 19,51%. Povećanje/smanjenje prihoda prema sljedećim skupinama konta iskazano je kako slijedi:

* **63 – Pomoći iz inozemstva i od subjekata unutar općeg proračuna** nisu se planirali u Financijskom planu 2025. godine dok se u I. Izmjenama i dopunama Financijskog plana za 2025. planirali u iznosu od 9.450,00 €, a odnose se na pomoći od Ministarstva za financiranje djece pripadnike romske nacionalne manjine, pomoći od Općina za financiranje boravka djece u Vrtiću. Sredstva će biti utrošena za materijalne rashode - troškove prehrane djece, troškove didaktičkog materijala, sitnog inventara.
* **65 - Prihodi od upravnih i administrativnih pristojbi, pristojbi po posebnim propisima i naknada** planirali su se za 2025. u iznosu od 156.000,00 €, a odnosili su se na prihod od obračuna boravka djece u Vrtiću te su I. Izmjenama i dopunama Financijskog plana ostali nepromijenjeni u odnosu na postojeći plan.
* **66 - Prihodi od prodaje proizvoda i robe te pruženih usluga** planirali se za 2025. u iznosu od 7.000,00 €, dok su se u I. Izmjenama i dopunama Financijskog plana za 2025. godinu smanjili za 1.000,00 €, odnosno planirali su se u ukupnom iznosu od 6.000 € , a odnose se na prihod ostvaren od obustava na plaći zaposlenika za topli obrok, prihod od najma dvorane i prostora vrtića.
* **67 - Prihodi iz nadležnog proračuna** planirali se za 2025. u iznosu od 937.000,00 €, a I. Izmjenama i dopunama Financijskog plana za 2025. godinu došlo je do povećanja u iznosu od 258.100,00 €, a povećanje se odnosi za podmirenje rashoda za zaposlene. Povećanje prihoda je rezultiralo veći broja zapošljavanja od planiranog.

**Ukupno planirani *rashodi poslovanja*** Financijskim planom za 2025. bili su planirani u ukupnom iznosu od 1.100.000,00 € ,dok su se I. Izmjenama i dopunama Financijskog plana za 2025. planirali u iznosu od 1.366.550,00 € te je povećanje u odnosu na tekući plan za 19,51%. Povećanje/smanjenje rashoda prema sljedećim skupinama konta iskazano je kako slijedi:

* **31 - Rashodi za zaposlene**

Ukupno planirani rashodi za zaposlene u 2025. su planirani u iznosu od 882.000,00 € ,dok su se u I. Izmjenama i dopunama Financijskog plana za 2025. godinu planirali u iznosu od 258.100,00 €. Povećanjem broja zapošljavanja planira se i povećanje rashoda plaća za redovan i prekovremeni rad, doprinosa za obvezno i zdravstveno osiguranje te ostalih rashoda za zaposlene (božićnica, dar za dijete koji se planiraju za sve zaposlene djelatnike vrtića), a koji se financiraju iz proračuna osnivača.

* **32 - Materijalni rashodi**

Ukupno planirani materijalni rashodi u 2025. su planirani u iznosu 218.000,00 € , dok su se u I. Izmjenama i dopunama Financijskog plana za 2025. godinu planirali u iznosu od 223.620 €, a odnose se na naknade troškova zaposlenima, rashodi za materijal i energiju, rashodi za usluge i ostali nespomenuti rashodi poslovanja.

* **34 - Financijski rashodi**

Ukupno planirani rashodi u I. Izmjenama i dopunama Financijskog plana za 2025 povećavaju se u iznosu od 10 €, a odnose se na usluge platnog prometa i zatezne kamate.

* **42 – Rashodi za nabavu proizvedene dugotrajne imovine**

Planira se u I. Izmjenama i dopunama Financijskog plana za 2025. povećanje rashoda za nabavu proizvedene dugotrajne imovine u iznosu od 2.820,00 €, a odnosi se na nabavu uredske opreme i namještaja za objekt Medenjak (garderobni ormarići, dječje stolice za potrebe nove skupine u objektu Medenjak, te printer/skener za ekonoma).

**II. OBRAZLOŽENJE POSEBNOG DIJELA FINANCIJSKOG PLANA**

**Djelokrug rada, programi i aktivnosti**

Dječji vrtić „Medenjak“ stvara primjerene uvjete za rast i razvoj djece, te dopunjuje obiteljski odgoj svojom otvorenošću i uspostavlja djelatnu suradnju s roditeljima i neposrednim dječjim okruženjem.

Predškolski odgoj obuhvaća programe odgoja, obrazovanja, zdravstvene zaštite, prehrane i socijalne skrbi te je nadopuna obiteljskom odgoju.

Prijedlogom koncepcije razvoja predškolskog odgoja i Programskim usmjerenjem odgoja i obrazovanja predškolske djece istaknuta je sloboda inicijative u stvaranju i provođenju programa rada s predškolskom djecom, gdje svako dijete ima pravo na razvoj usklađen s njegovim individualnim mogućnostima i sposobnostima.

Objavljivanjem Pravilnika o sadržajima i trajanju programa predškole (NN 107/14), predškola je postala obvezna za djecu u godini prije polaska u osnovnu školu. Odluka o obveznosti leži u potrebi izjednačavanja uvjeta započinjanja školovanja kao i osiguravanje kontinuiteta u odgoju i obrazovanju.

Pravilnik o sadržaju i trajanju programa predškole u čl.3 st.3 govori da djeca koja su uključena u redovite programe u dječjim vrtićima provode sadržaje programa predškole u sklopu redovitog programa. Preporučuje se da se program predškole provodi u prijepodnevnim satima.

Financijskim planom za 2025. Dječji vrtić Medenjak planirao je ukupno 1.100.000,00 €, dok se I. Izmjenama i dopunama Financijskog plana za 2025. godinu planira ukupan iznos od 1.366.500,00 € rasporediti na program predškolskog odgoja.

**PROGRAM 3001 PROGRAM PREDŠKOLSKOG ODGOJA**

**Aktivnost A300120 Odgojno i administrativno tehničko osoblje – D.V. „Medenjak“**

Ovom aktivnošću financiraju se rashodi za zaposlene (doprinosi, plaće za redovni i prekovremeni rad te ostali rashodi za zaposlene) i materijalni rashodi (uredski materijal i ostali materijalni rashodi, dodatno zdravstveno osiguranje za zaposlene te naknada zbog nezapošljavanja osoba s invaliditetom).

Planirana sredstva za 2025. iznose 938.200,00 €, a navedena aktivnost financira se iz općih prihoda i primitaka Grada Koprivnice (izvor 1101), osim naknade za nezapošljavanje osoba s invaliditetom financiraju se iz izvora 42 – prihodi za posebne namjene.

Povećanje u odnosu na I. Izmjene i dopune Financijskog plana za 2025. godinu od 21,62% odnosi se na zapošljavanje većeg broja djelatnika, a samim time se i materijalni rashodi povećavaju, a time i naknada zbog nezapošljavanja osoba s invaliditetom.

**Aktivnost A300121 Unapređenje standarda – DV Medenjak**

Za 2025. planirala su se sredstva u iznosu od 161.800,00 €, dok su se I. Izmjenama i dopunama Financijskog plana za 2025. godinu planirali rashodi u iznosu od 169.510,00 € unutar ove aktivnosti, a financiraju se iz vlastitih prihoda (izvor 31), prihodima za posebne namjene (izvor 42) i prihodima od pomoći (izvor 55).

Ovom aktivnošću osiguravaju se sredstva za financiranje: službenih putovanja, stručno usavršavanje zaposlenika, uredski i ostali materijal, energiju, materijal za tekuće i investicijsko održavanje, usluge telefona, pošte i prijevoza, usluge tekućeg i investicijskog održavanja, komunalne usluge, računalne usluge, zdravstvene usluge, ostale usluge, premije osiguranja i ostali nespomenuti rashodi poslovanja.

Unutar vlastitih izvora došlo je do smanjenja prihoda kako se ne ostvaruju prihodi od prodaje proizvoda, a od prihoda od pruženih usluga do kraja 2025. godine se očekuje slabija naplata. Rezultat smanjenja su kod korisnika koji su najmu prostorija vrtića, dvorane nepopunjene grupe čime ugovoreni termini nisu u potpunosti realizirani.

Unutar ove aktivnosti došlo je do smanjenja po izvoru prihodi za posebne namjene za 740,00 €, a čime se napravila preraspodjela, odnosno, rashod se odnosi na povećanje iznosa naknade zbog nezapošljavanja osoba s invaliditetom koja je rezultat povećanja broja zaposlenih djelatnika.

Unutar ove aktivnosti došlo je do povećanja po izvoru 55 pomoći od Ministarstva za djecu romske nacionalne manjine i pomoći od Općina za sufinanciranje boravka djece koja su s područja Općina. Iznos od 9.450,00 € utrošit će se za financiranje materijalnih rashoda; namirnica za prehranu djece, didaktičkog materijala, sitnog inventara.

**Ciljevi provedbe programa i pokazatelji uspješnosti**

Temeljna uloga predškolskog odgoja i obrazovanja odnosi se na stvaranje uvjeta za potpun i skladan razvoj djetetove osobnosti kao i doprinos kvaliteti njegova odrastanja.

Svrha je predškolskog odgoja i obrazovanja osigurati takve uvjete koji jamče razvoj svih sposobnosti svakog djeteta te osiguravaju jednake mogućnosti svoj djeci.

U ustanovama predškolskog odgoja i obrazovanja stvaraju se materijalni i kadrovski uvjeti te društveno okružje za kvalitetan život djeteta.

Kako bi se moglo odgovoriti na sve odgojno-obrazovne izazove koje donosi suvremeno društvo i nove spoznaje u psihološko-pedagoškom području, potrebno je redovito stručno usavršavanje svih djelatnika vrtića. Obzirom na veliku pojavu raznih oblika online usavršavanja, kvaliteta istih se smanjila. Stoga se orijentiramo na višednevne stručne tečajeve koje nude mnogo više povezivanja znanja i vještina.

Jedan od glavnih zadataka jest edukacija zaposlenika na području alternativnih pedagogija (montessori), sporta, ekologije, jezika i sl. kako bismo verificirali posebne programe i time uz redovni cjelodnevni program, svojim korisnicima ponudili i posebne cjelodnevne programe prema njihovim afinitetima.

Obzirom na sve veću pojavu specifične problematike, nužno je educirati odgojitelje i stručne suradnike za specijalizirana područja. U narednim godinama ćemo se usmjeriti na specijaliziranje u području terapije igrom, STEM, umjetnosti i sporta.

Specijalizirane edukacije prethodit će povećanju raznolikosti vrtićkog programa. To se nastoji postići organiziranjem, uz redovni, različitih dodatnih programa kako bi se djeci omogućila dostupnost raznim aktivnostima i programima u poznatom okruženju te roditeljima olakšalo organizaciju djetetovih i vlastitih aktivnosti.

Obzirom da podjelom vrtića Dječji vrtić Medenjak ne posjeduje nijedno vozilo potrebno je kupiti dva vozila kako bismo što efikasnije održavali poslovne procese. Jedno vozilo potrebno je za distribuciju hrane u dislocirane objekte, a drugo za potrebe domara (popravci i sl.). Idealno bi bilo da su to električna vozila, s obzirom na naš status eko škole, a i cijenu goriva.

**Pokazatelji uspješnosti programa koji se financiraju:**

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna**  **Vrijednost**  **2025.** | **Ciljana vrijednost 2026.** | **Ciljana vrijednost**  **2027.** |
| Povećanje broja stručnog usavršavanja zaposlenika na višednevnim stručnim tečajevima | Razvoj kompetencija zaposlenika u predškolskoj ustanovi | Broj polaznika usavršavanja | 0 | 30 | 40 |
| Povećanje broja stručnih edukacija odgojno-obrazovnih djelatnika | Stručno specijaliziranje određenog područja rada | Broj polaznika usavršavanja | 0 | 4 | 8 |
| Povećanje broja skupina s cjelodnevnim posebnim programom | Organiziranje cjelodnevnih posebnih programa | Broj skupina | 0 | 2 | 4 |
| Kontinuitet u odobravanju i provedbi Erasmus+ projekata | Uključenje u EU projekte za ustanove predškolskog odgoja | Broj projekata | 0 | 1 | 1 |
| Povećanje broja službenih vozila | Efikasnost povezivanja dislociranih objekata | Broj vozila | 0 | 1 | 1 |

**Voditeljica računovodstva** **Ravnateljica** **Predsjednica Upravnog vijeća**

Tanja Sedlanić Ivana Antolić Ida Bakrač