**OSNOVNA ŠKOLA „ĐURO ESTER“**

**Trg slobode 5**

**48000 KOPRIVNICA**

KLASA: 400-02/25-01-5

URBROJ: 2137-31-25-2

**OBRAZLOŽENJE PRIJEDLOGA II. IZMJENE I DOPUNE FINANCIJSKOG PLANA ZA 2025. GODINU**

1. **SAŽETAK DJELOKRUGA RADA USTANOVE**

Osnovna škola Đuro Ester“ MBS:010059727 ima predmet poslovanja – djelatnosti:

* osnovno školovanje djece i mladeži
* osnovno školovanje za učenike s navršenih 15 godina
* osnovno školovanje za darovitu djecu i za djecu s teškoćama u razvoju prema posebno propisanim nastavnim planovima i programima
* organizacija aktivnosti djece i mladeži u sklopu različitih udruga te učeničkih klubova i društava

Nastava je organizirana u jutarnjoj smjeni, u petodnevnom radnom tjednu, sa slobodnim subotama. Popodnevni sati koriste se za održavanje sjednica stručnih, razrednih i učiteljskih vijeća. Nastava, redovna, izborna, dodatna i dopunska izvodi se prema nastavnim planovima i programima, koje je donijelo Ministarstvo znanosti, obrazovanja i sporta i operativnom Godišnjem izvedbenom odgojno obrazovanom planu i programu rada. Osim redovne nastave učenici imaju mogućnost uključivanja u brojne izvannastavne aktivnosti. Školu pohađa 370

učenika u 19 razrednih odjela.

Osnivač: Grad Koprivnica

Osnivački akt: Odluka Gradskog vijeća Grada Koprivnice

1. **ZAKONSKE I DRUGE PODLOGE NA KOJIMA NA KOJIMA SE ZASNIVAJU PROGRAMI**

* Zakon o odgoju i obrazovanju u osnovnoj i srednjoj školi (NN broj 87/08, 86/09., 92/10., 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23),
* Zakon o ustanovama (NN 76/93., 29/97., 47/99. i 35/08, 127/19., 151/22),
* Zakon o proračunu (NN broj 144/21),
* registrirani djelokrug rada ustanove.
* Upute za izradu Prijedloga financijskog plana za razdoblje 2025.-2027. Grada Koprivnice od 25. listopada 2024. KLASA: 400-01/24-02/0001, URBROJ:2137-1-05/2-24-7
* Godišnji izvedbeni odgojno, obrazovni plan i program rada za školsku godinu 2024./2025.
* Školski kurikulum OŠ „Đuro Ester“, nastavne i izvannastavne aktivnosti za školsku godinu 2024./2025.

1. **OBRAZLOŽENJE OPĆEG DIJELA FINANCIJSKOG PLANA**

**PRIHODI**

Plan ukupnih prihoda povećava se za 3% i iznosi 2.325.680,00 eura.

* **Pomoći iz inozemstva i od subjekata unutar općeg proračuna - 63** planira se povećanje za 3% zbog rasta osnovice za obračun plaća od rujna za 3%.
* **Prihodi od imovine – 64** je prihod ostvaren na temelju prava služnosti zemljišta. Prihod je bio planiran u I. izmjenama i dopunama financijskog plana pod skupinom 68 – ostali prihodin i realiziran je u kolovozu te se u II. izmjenama i dopunama planira na skupini 64 kako bi omogućio ispravak krivo evidentiranog prihoda.
* **Prihodi od upravnih i administrativnih pristojbi, pristojbi po posebnim propisima i naknada – 65** povećavaju se za 3% zbog povećanja broja učenika polaznika produženog boravka.
* **Prihodi od prodaje proizvoda i robe te pruženih usluga, prihoda od donacija– 66** smanjenje od 26% zbog smanjenja plana prihoda od donacija.
* **Prihod iz nadležnog proračuna – 67** planira se povećanje prihoda za 1% koje je rezultat smanjenja prihoda za produženi boravak. U I. izmjenama financijskog plana od rujna je bilo planirano formiranje četvrte skupine produženog boravka i zapošljavanje četvrte učionice, međutim, budući da je škola u energetskoj obnovi i da je zbog radova ograničen prostor, četvrta skupina će se formirati u drugom polugodištu. Povećan je plan prihoda za financiranje plaća pomoćnika u nastavi, a najveći porast planiran je za prihodima za financiranje prijevoza učenika.

**RASHODI**

Ukupni rashodi poslovanja za 2025. godinu povećavaju se za 3% i iznose 2.286.426,00 eura.

* **Rashodi za zaposlene -31** planira se povećanje rashoda za 3% zbog povećanja osnovice za obračun plaća od rujna za 3% .
* **Materijalni rashodi – 32** planira se povećanje rashoda za 5% povećanja plana rashoda za prijevoz učenika za 20.500,00 eura

Rashodi za nabavu nefinancijske imovine za 2025. godinu smanjuju se za 35%.

* **Rashodi za nabavu proizvedene dugotrajne imovine – 42** smanjuju se jer je umjesto tračne perilice suđa koja je bila planirana u I. izmjenama i dopunama financijskog plana, nabavljena manja i jeftinija perilica.

**RASPOLOŽIVA SREDSTVA IZ PRETHODNIH GODINA**

U II. izmjenama i dopunama financijskog plana za 2025. godinu planiraju viškovi i manjkovi sukladno Odluci o raspodjeli rezultata za 2024. godinu kako slijedi te Odluci o izmjeni odluke o raspodjeli rezultata za 2024. godinu:

* metodološkog manjka prihoda iz decentraliziranih sredstava po osnovi neplaćenih računa sa dospijećem u 2025. godini -10.071,13 eura
* metodološkog manjka prihoda iz nadležnog proračuna po osnovi neplaćenih računa sa dospijećem u 2025. godini te plaća pomoćnika u nastavi i učiteljica u produženom boravku -15.443,87 eura
* manjak EU prihoda za plaće pomoćnika u nastavi -5.036,83 eura
* manjak prihoda po osnovi nacionalnog sufinanciranja za plaće pomoćnika u nastavi -888.85 eura
* manjak prihoda za posebne namjene (produženi boravak, refundacija troška energije za dvoranu, popravak tableta) -3.183,01 eura
* manjak prihoda iz nenadležnog proračuna (prehrana učenika i udžbenici) -10.318,66 eura
* višak prihoda poslovanja iz nenadležnog proračuna za voditelje ŽSV-a, iz projekta za rad s darovitim učenicima i za nabavu testova za psihologinju 5.483,03 eura.
* višak vlastitih prihoda od prodaje starog papir i proizvoda Školske zadruge „Đurđica“ 1.060,83 eura
* višak prihoda iz donacije osiguravajućeg društva Euroherc 1.701,58 eura.
* višak prihoda za posebne namjene po osnovi naknade štete za prijenosno računalo 583.98 eura
* višak EU sredstava iz projekta Erasmus 14.404,55 eura.

Do odstupanja u odnosu na I. izmjene i dopune financijskog plana došlo je zbog krivo planiranog viška sredstava iz projekta Erasmus + jer je greškom bio planiran veći višak od viška iz Odluke o rasporedu rezultata.

1. **OBRAZLOŽENJE PROGRAMA (AKTIVNOSTI I PROJEKATA)**

* **Program: 3002** **REDOVNI PROGRAM ODGOJA I OBRAZOVANJA**

Cilj programa je financiranje redovnih materijalnih rashoda škole, realizacija terenskih nastava i škola u prirodi u skladu s Školskim kurikulumom, stručnih usavršavanja zaposlenika, opremanje škole prema potrebama. Program se sastoji od slijedeće aktivnosti:

**Aktivnost: A300203 Decentralizirane funkcije osnovnoškolskog odgoja i obrazovanja**

U okviru aktivnosti Decentralizirane funkcije osnovnog školstva (temeljem minimalnog standarda po učeniku) nema ni povećanja ni smanjenja plana rashoda.

**Pokazatelji rezultata**

|  |  |  |  |  |
| --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2023. | Ciljana vrijednost 2025. |
| Realizacija terenskih nastava i škole u prirodi prema Školskom kurikulumu | Osigurana sredstva za provedbu terenskih nastava i škola u prirodi | postotak | 100 | 100 |
| Realizacija stručnog usavršavanja zaposlenika | Osigurana sredstva za stručno usavršavanje zaposlenika | postotak | 90 | 95 |
| Financiranje redovnih materijalnih troškova | Podmirenje svih obveza u danim rokovima | postotak | 100 | 100 |

* **Program : 3003 DODATNI PROGRAMI ODGOJA I OBRAZOVANJA**

Ciljevi Dodatni program odgoja i obrazovanja su dodatne aktivnosti koje se provode zbog podizanja kvalitete rada škole, promocije škole, poticanja djece na uključivanje u sportske aktivnosti, izvannastavne aktivnosti, natjecanja, uključivanje škole u provođenje projekata i poticanje obrazovnih djelatnika na napredovanje.

Program se provodi kroz slijedeće aktivnosti:

**Aktivnost: A300307 Slobodne aktivnosti i školska natjecanja**

U sklopu aktivnosti predlaže se smanjenje plana rashoda za 2% budući da su naknade za slobodne aktivnosti isplaćene pa se u plan rashoda svodi na realizaciju.

**Aktivnost: A300317 Redovna djelatnost osnovnih škola**

Na razini aktivnosti predlaže se povećanje za 11% zbog povećanja rashoda za prijevoz učenika. Također, budući da će se komunalne usluge u potpunosti financirati iz decentraliziranih sredstava te je nabavljena jeftinija perilica posuđa od one koja je bila prvotno planirana, plan za navedene rashode sveden je na nulu.

**Aktivnost: A300353 Unapređenje standarda u školama izvor VLASTITI PRIHOD i Ministarstvo**

Predlaže se povećanje rashoda za 43%. Nabava perilice posuđa bila je planirana unutar programa 30015, međutim, plan je prebačen u aktivnost A300353. Tako je povećan plan rashoda za nabavu nefinancijske imovine te sitnog inventara (panoi i bijela ploča) koji će se financirati iz vlastitih sredstava.

**Aktivnost A300357 Produženi boravak**

U sklopu aktivnosti predlaže se smanjenje plana rashoda za 10% jer je zapošljavanje četvrte učiteljice produženog boravka odgođeno na drugo polugodište zbog nedostatka prostora za formiranje četvrte skupine uslijed radova na energetskoj obnovi škole.

**Aktivnost A300359 ODJEK VII. 2024./2025. – 2026./2027.**

Predlaže se smanjenje plana rashoda za 6%. Zaposleno je osam pomoćnika u nastavi, a plan do kraja godine napravljen je na temelju njihove satnice i plaće za listopad.

**Pokazatelji rezultata**

|  |  |  |  |  |
| --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2023. (školska godina 2023./2024.) | Ciljana vrijednost 2025. |
| Povećanje broja učenika plasiranih na državnu razinu natjecanja | Plasiranje učenika na državnu razinu natjecanja pokazatelj je rezultata rada s učenicima te izvrsna motivacija za daljnji rad | broj | 3 | 4 |
| Povećanje broja učenika plasiranih na županijsku razinu natjecanja | Plasiranje učenika na županijsku razinu natjecanja pokazatelj je rezultata rada s učenicima te izvrsna motivacija za daljnji rad | broj | 36 | 38 |
| Povećanje broja učenika sa postignutim rezultatima na raznim natječajima na koje se učitelji prijavljuju | Postignuti visoki rezultati u bilo kojem području rada s učenicima podižu samopouzdanje učenika te ih motiviraju za daljnji rad | broj | 16 | 18 |
| Organizacija prijevoza učenika | Organizira se prijevoz učenika za sve učenike na upisnom području škole čije je mjesto stanovanja udaljeno 3 i više kilometara od škole ili od mjesta stanovanja nema izgrađene sigurne uvjete kretanja do škole | Postotak | 100 | 100 |
| Realizacija projekta u sklopu kojeg se zapošljavaju pomoćnici u nastavi | Zapošljavanjem pomoćnika u nastavi osigurava se odgovarajuća pomoć učenicima s poteškoćama u razvoju kojima je, na temelju odgovarajuće dokumentacije, nadležno Ministarstvo odobrilo rad uz pomoćnika u nastavi | postotak | 100 | 100 |
| Nabava udžbenika | Ministarstvo znanosti i obrazovanja financira udžbenike za sve učenike škole | postotak | 100 | 100 |
| Povećanje broja učenika u produženom boravku | Produženi boravak je velika pomoć roditeljima jer je dijete na sigurnom do završetka njihovog radnog vremena, ima osiguran obrok, riješi domaće zadaće i utvrdi gradivo što daje mogućnost kvalitetnije provedenog vremena u obiteljskom okruženju | broj | 52 | 73 |
| Povećanja broja manifestacija i kulturnih aktivnosti u radu škole | Učenike se potiče na izražavanje kreativnosti, talenata i sposobnosti kroz ovakve aktivnosti | broj | 20 | 22 |

* **Program : 30015 Socijalni program**

Cilj programa je podmirenje troškova prehrane učenika a provodi se kroz slijedeću aktivnost:

**Aktivnost: A301507 Pomoć za podmirenje troškova prehrane učenika osnovnih škola**

Za navedenu aktivnost predlaže se smanjenje rashoda za 17% jer je rashod za nabavu perilice posuđa prebačen u aktivnost A300324 Unapređenje standarda u školama.

**Pokazatelj rezultata**

|  |  |  |  |  |
| --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2023. | Ciljana vrijednost 2025. |
| Organizirana prehrana za sve učenike škole Odlukom Ministarstva znanosti i obrazovanja | Organiziranje besplatnog obroka za sve učenike s ciljem izbjegavanja mogućnosti da pojedini učenici zbog materijalnih prilika tijekom boravaka u školi nemaju niti jedan obrok | postotak | 100 | 100 |
| Nabava menstrualnih potrepština za učenice | Osiguravanje besplatnih higijenskih uložaka za sve učenice s ciljem izbjegavanja mogućnosti da pojedine učenice zbog materijalnih prilika izostaju iz nastave | postotak | 100 | 100 |

* **Program: 9000 COP**

Cilj programa je redovita isplata plaća i materijalnih prava iz Kolektivnog ugovora svim zaposlenicima škole čije se plaće financiraju iz državnog proračuna.

**Aktivnost: 900003 COP**

Predlaže se povećanje plana rashoda za 4% zbog povećanja osnovice za obračun plaća za 3% koja se primjenjuje od rujna.

**Pokazatelj rezultata**

|  |  |  |  |  |
| --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2022. | Ciljana vrijednost 2024. |
| Redovne isplate plaća i materijalnih prava iz Kolektivnog ugovora | Redovnom isplatom plaća i materijalnih prava poštuju se zakonski propisi te se izbjegava mogućnost eventualnih sudskih tužbi zaposlenika, a time i dodatnih troškova | postotak | 100 | 100 |

1. **USKLAĐENI CILJEVI, STRATEGIJA I PROGRAMI S DOKUMENTIMA DUGOROČNOG RAZVOJA**

Ciljevi, strategija i programi s dokumentima dugoročnog razvoja nalaze se u Državnom pedagoškom standardu, Nacionalnom kurikulumu i Nastavnom planu i programu škole.

OŠ „Đuro Ester“ donosi godišnji operativni plan i školski kurikulum, prema planu koje je donijelo Ministarstvo znanosti i obrazovanja . Budući da se navedeni planovi donose za školsku, a ne fiskalnu godinu, moguća su odstupanja od financijskih planova ukoliko dođe do pomaka nekih aktivnosti iz jednog polugodišta u drugo. Strateške planove donosi Ministarstvo i Grad Koprivnica.

1. **CILJEVI PROVEDBE PROGRAMA I POKAZATELJI USPJEŠNOSTI KOJIMA ĆE SE MJERITI OSTVARENJE TIH CILJEVA**

Prioritet je pružanje usluga osnovnoškolskog obrazovanja i odgoja učenika. U naredne tri godine stalnim i kvalitetnim usavršavanjem učitelja i poboljšavanjem materijalnih i drugih uvjeta prema našim mogućnostima nastojat ćemo podići kvalitetu nastave na što višu razinu.

Učenike će se poticati na izražavanje kreativnosti, talenata i sposobnosti kroz uključivanje u školske projekte, priredbe i manifestacije, te kroz brojne slobodne aktivnosti financiranih iz nadležnog i nenadležnog proračuna.

Poticat će se razvoj pozitivnih vrijednosti i natjecateljskog duha kroz uključivanje u sportske aktivnosti i natjecanja od kojih je nekim natjecanjima škola i domaćin.

Škola ima 2 voditelja županijskih stručnih vijeća koji četiri puta godišnje organiziraju stručne skupove koji također pridonose kvaliteti rada učitelja i odvijanja nastavnih procesa.

Kvaliteta međuljudskih odnosa razvija se zajedničkim druženjima učitelja i učenika škole kroz organizaciju priredbi i obilježavanja važnih datuma.

Suradnjom nastavnika, roditelja i lokalne zajednice nastoji se svakom djetetu omogućiti razvitak u sredini u kojoj će se osjećati prihvaćeno, voljeno, sigurno i zadovoljno, u sredini koja će djelovati poticajno na razvitak svih njegovih potencijala, u kojoj će se voditi briga o djetetovim specifičnostima kao pojedinca i gdje će se učenik osposobljavati za samostalan i odgovoran život.

Poticatće sestjecanje trajnog i primjenjivog znanja te osposobljavanje učenika za cjeloživotno učenje i osobni razvoj.

Vrlo je važnoosvijestiti nastavnike, roditelje i lokalnu zajednicu o važnosti njihove suradnje za dobrobit djeteta, stvarati zajedničke ciljeve, njegovati međusobnu komunikaciju, razvijati suradničke odnose. Na taj način Škola i roditelji će preuzeti odgovornost za razvoj naše škole.

1. **IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI.**

Školsku godinu 2023./2024. uspješno su završili svi učenici.

Škola je bila domaćin županijskog natjecanja iz biologije.

Tri učenika plasirano je na državnu razinu natjecanja Lidrano te su sva tri osvojila prvo mjesto.

Zaposlenici su se stručno usavršavali na seminarima. Učitelji razredne i predmetne nastave redovito su se stručno usavršavali putem predmetnih Županijskih stručnih vijeća, kao i stručni suradnici. Po jedan nastavnik iz vijeća prisustvovao je državnim skupovima te je svoja iskustva prenosio ostalim nastavnicima.

U školskoj godini 2023./2024. OŠ „Đuro Ester“ bila je domaćin:

* Županijskog stručnog vijeća učitelja biologije
* Županijskog stručnog vijeća za građanski odgoj

Tijekom školske godine 2023/2024. u Osnovnoj školi „Đuro Ester“ realizirane su izvannastavne aktivnosti čiji su nositelji i sudionici bili učitelji i učenici naše škole te vanjski suradnici.

U školi je osiguran dnevni obrok za sve učenike u školskoj kuhinji i blagovaoni koje se nalaze u podrumskim prostorijama škole. Četiri dana u tjednu učenici dobivaju topli obrok, a jedan dan hladni obrok. Za učenike je u blagovaoni osiguran dovoljan broj sjedećih mjesta. Hrana je raznolika i kvalitetno pripremljena. U kuhinji se hrani oko 357 učenika. Prehranu financira Ministarstvo znanosti i obrazovanja te je tako svim učenicima, neovisno o materijalnim prilikama, svakodnevno osiguran obrok.

U suradnji s Ministarstvom znanosti, obrazovanja i mladih te s osnivačem Gradom Koprivnicom svim učenicima omogućeni su besplatni udžbenici i radne bilježnice te paket bilježnica. Jednom godišnje prema odluci Ministarstva vršimo nabavu menstrualnih potrepština s ciljem osiguravanja jednakih osnovnih higijenskih uvjeta za sve učenice kao i sprečavanja eventualnih izostanaka učenica iz škole.

Shema školskog voća nastavlja se i dalje za sve učenike Škole sa ciljem da se učenicima osigura besplatan voćni obrok. Shema voća je organizirana na našoj školi četvrtkom.

Škola tijekom cijele godine u suradnji s Gradom Koprivnicom organizira prijevoz za učenike koji stanuju podalje škole. Prijevoz za učenike je besplatan. Školski autobusi svakodnevno sukladno dnevnom rasporedu boravka djece u školi dovoze u školu učenike i odvoze ih natrag kući. U autobusima je osiguran dovoljan broj sjedećih mjesta za sve učenike. Po potrebi su bile organizirane izvanredne linije za učenike zbog promjena u uobičajenom rasporedu rada škole.

U školskoj godini 2023./2024. škola je organizirala izlete, školu u prirodi, ekskurzije i terensku nastavu koji su u potpunosti organizirani u skladu s važećim pravilnicima.

U drugom polugodištu 2023./2024. realizirana je Škola plivanja za 34 učenika trećih razreda.

Od siječnja 2023. godine u našu školu je uveden program produženog boravka. Krenuli smo s 29 učenika u dvije skupine. Od jeseni 2023. godine produženi boravak su polazila 52 učenika, dok od jeseni 2024. u produženom boravku sudjeluje 73 učenika, a od rujna 2025. produženi boravak broji 90 učenika podijeljenih u tri skupine. Program se realizira kroz pet područja: sportsko-rekreativno, jezično-komunikacijsko, kulturno-umjetničko, socijalizacijsko te prirodoslovno-matematičko. Učenicima polaznicima produženog boravka organiziran je i ručak.

Osnovna škola „Đuro Ester je kvalitetna škola sa vizijom odgoja i obrazovanja sretnog učenika koji se razvija uz poticaj nastavnika i podršku roditelja. Cilj nam je stjecanje trajnog i primjenjivog znanja te osposobljavanje učenika za cjeloživotno učenje i osobni razvoj. Kvaliteta našeg rada temelji se na stalnom usavršavanju, timskom radu i međusobnom poštovanju.

Pripremila: voditeljica računovodstva Mirjana Kolarek

U Koprivnici 15.11.2025.

Ravnateljica:

mr. Sanja Prelogović

Predsjednik Školskog odbora:

Mihael Kivač, prof.