I

**PUČKO OTVORENO UČILIŠTE**  KLASA: 007-03/25-02/4

**K O P R I V N I C A**  URBROJ: 2137-80-25-

48000 Koprivnica, Starogradska 1 Koprivnica, 21.studenog 2025.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** Tel. +385 (0) 48 621-117 ; fax 621-117 E-mail : [info@pou-kop.hr](mailto:info@pou-kop.hr) [www.pou-kop.hr](http://www.pou-kop.hr) MB: 3009688 OIB:86739035476

**Prijedlog obrazloženja** **II. izmjene i dopune Financijskog plana za 2025. g.**

**Sažetak i djelokrug rada proračunskog korisnika**

*Naziv obveznika: PUČKO OTVORENO UČILIŠTE KOPRIVNICA*

*Broj RKP-a: 27974*

*Sjedište obveznika: KOPRIVNICA*

*Matični broj: 03009688*

*Adresa sjedišta obveznika: STAROGRADSKA 1, 48000 KOPRIVNICA*

*OIB: 86739035476*

Pučko otvoreno učilište Koprivnica je kulturna, prosvjetna, informativna i uslužna javna ustanova u kulturi koja obavlja svoju djelatnost u skladu sa Statutom Učilišta Koprivnica (KLASA: 002-03/24-01/1; URBROJ: 2137-80-24-1, od 26.06.2024.) te planskim i programskim odrednicama usklađenim s planom Grada kao Osnivača.

Kao ustanova Učilište je osnovano na temelju Rješenja Narodnog odbora općine Koprivnica o osnivanju Narodnog sveučilišta u Koprivnici 12. prosinca 1961. godine. Rješenjem Trgovačkog suda u Bjelovaru od 28. studenog 1995. u sudski registar upisuje se naziv Otvoreno sveučilište Koprivnica, a Rješenjem od 19. travnja 1999. upisuje se naziv Pučko otvoreno učilište Koprivnica.

POU Koprivnica djelatnost obavlja u skladu sa Zakonom o obrazovanju odraslih (NN 144/2021), Zakonom o pučkim otvorenim učilištima (NN 54/97, 5/98, 109/99, 139/10), Zakonom o ustanovama (NN 76/93, 29/97, 47/99, 35/08, 127/19, 151/22), Zakonom o kulturnim vijećima i financiranju javnih potreba u kulturi (NN 83/22), Kolektivnim ugovorom za zaposlene u ustanovama kulture Grada Koprivnice od 30. siječnja 2023. g., I. Dodatkom Kolektivnom ugovoru za zaposlene u ustanovama kulture Grada Koprivnice od 29. rujna 2023. g. te II. Dodatkom Kolektivnom ugovoru za zaposlene u ustanovama kulture Grada Koprivnice od 22. ožujka 2024. i III. Dodatka Kolektivnom ugovoru za zaposlene u ustanovama kulture Grada Koprivnice od 5. prosinca 2024. g., Zakonom o proračunu (NN 144/21), Zakonom o radu (NN 93/14, 127/17, 98/19, 151/22, 64/23), Zakonom i Uredbom o fiskalnoj odgovornosti (NN 111/18, 83/23), Pravilnikom o proračunskom računovodstvu i računskom planu (NN 124/14, 115/15, 87/16, 3/18, 126/19, 108/20, 158/23), Pravilnikom o financijskom izvještavanju u proračunskom računovodstvu (NN 3/15, 135/15, 2/17, 112/18, 126/19, 145/20, 32/21, 37/22) i drugim općim aktima POU Koprivnica.

Ustanova se zadnjih nekoliko godina orijentira na EU fondove kao na jedan od izvora financiranja ustanove.

POU Koprivnica u segmentu kulturne djelatnosti (glazbeno-scenske djelatnosti i kina) posebno potiče suradnju s izvangradskim područjima putem suradnje sa školama, vrtićima, nastavnicima, roditeljima.

Učilište stavlja poseban akcent na razvoj svih ključnih kompetencija građana s ciljem povećanja njihove kompetencijske i kompetitivne razine.

Trenutno je 16 stalno zaposlenih djelatnika. Svoju djelatnost ostvaruje i uz značajnu pomoć vanjskih suradnika. Glavni organizacijski oblik u operativnom smislu je Stručno vijeće Učilišta koje djeluje kao programsko tijelo, ravnatelj te Upravno vijeće Učilišta na razini odlučivanja.

U Učilištu su ustrojene sljedeće organizacijske cjeline:

l. Odjel za obrazovanje, cjeloživotno učenje i EU projekte

2. Odjel za glazbeno-scensku kulturu i amaterizam

3. Odjel za filmsku, video i medijsku kulturu

4. Odjel za opće i financijske poslove

**OBRAZLOŽENJE OPĆEG DIJELA**

***Obrazloženje programa i aktivnosti***

U cilju zadovoljenja zakonskih uvjeta planiramo procjenu namjenskog korištenja prihoda koji omogućuje detaljniju razradu programske i ekonomske klasifikacije u zavisnosti od izvora prihoda/primitaka odnosno rashoda/izdataka .

Prijedlog II. izmjena i dopuna Financijskog plana Pučkog otvorenog učilišta Koprivnica izrađen je u dogovoru s Osnivačem, a prema procjeni realnih potreba usklađenih s planiranim aktivnostima.

Prilikom izrade Prijedloga II. izmjena i dopuna Financijskog plana Učilišta korištena je ekonomska i funkcijska klasifikacija, klasifikacija po izvorima financiranja te programska klasifikacija.

Slijedom navedenog, osim zakonom propisanog oblika, radi pristupačnijeg prikaza i dosljednosti u izvještavanju, prilažemo izvještaj "Prijedlog II. izmjena i dopuna financijskog plana za 2025.g." temeljem kojeg ćemo predložiti promjene u odnosu na pozicije definirane Financijskim planom za 2025.g.

U Prijedlogu II. izmjena i dopuna Financijskog plana POU Koprivnica za 2025.g. predlažemo povećanje za 14.543 € te novi plan iznosi 1.027.884 €. U privitku ovog obrazloženja nalazi se izvještaj s uravnoteženjem prihoda i rashoda.

Planirani program POU Koprivnica za 2025. godinu čini redovna i programska djelatnost, a detaljno je analizirana i obrazložena prema dolje navedenim aktivnostima.

***Obrazloženje prihoda i rashoda prema ekonomskoj klasifikaciji***

Planirani prihodi Učilišta u Prijedlogu II. Izmjena i dopuna Financijskog plana za 2025. godinu iznose 1.013.341 €, a ovim izmjena i dopunama uvećani su za iznos od 14.543 € te iznose 1.027.884 €, odnose se na:

**Prihod od pomoći** odnosi se na pomoći iz nenadležnog proračuna i pomoći iz EU, a planiran je u visini 83.068 €, što je uvećanje od 1.904,00 € u odnosu na Plan za 2025. Unutar ovog iznosa planirana su sredstva iz nenadležnog proračuna Ministarstva kulture i medija RH sukladno prijavljenim programima. Planirani prihodi od tekućih pomoći utrošit će se na najamnine kazališnih predstava i izvođenje koncerata u dvorani Domoljub te najamnine za filmove za popularizaciju europskog i neameričkog filma od strane HAVC-a i Europa Cinemas. Navedeni prihodi odnose i na projekte planirane od strane EU.

Tekuće pomoći iz državnog proračuna za sredstva dobivena iz EU planirali smo za provedbu projekta Akreditacija 1.

Prihod od pomoći međunarodnih organizacija te institucija i tijela EU planirani su za 2 projekta (BU.BI i ESCAPE TO HAPPINES) i utrošit će se sukladno sporazumima s koordinatorima projekta. Također je planiran prihod od udruženja EUROPA CINEMAS koji smo uvećali te će se utrošiti za potrebe kina.

**Prihod od upravnih i administrativnih pristojbi** planiran je u iznosu od 1.000 € te kao takav ostaje nepromijenjen.

**Vlastiti prihodi** planirani su u visini 313.340 €. Vlastiti prihodi uvećani su za iznos od 4.983,00 € te se odnose na prihod od prodaje usluga, prihod od najamnina i ostale nespomenute prihode. Ostvareni prihod utrošit će se na financiranje redovnog poslovanja, materijalnih troškova Učilišta, financiranje dijela programske djelatnosti te nabavu nefinancijske imovine.. Vlastiti prihodi planirani su realno na bazi potreba do kraja godine.

**Prihod iz nadležnog proračuna** – proračuna Grada Koprivnice planiran je u Prijedlogu II. Izmjena i dopuna financijskog plana za 2025. godinu u iznosu od 617.837 €, a odnosi se na financiranje aktivnosti glazbeno-scenske djelatnosti, centra za cjeloživotno učenje, dio sredstava za filmsku djelatnost te nastavak sanacije dvorane Domoljub. Prihodi se povećavanju za iznos od 7.656 € zbog potrebnih financijskih sredstava za isplatu troškova glazbeno scenske djelatnosti te plan iznosi 625.493 €.

Ukupni planirani rashodi poslovanja su 965.922 €, a uvećali smo ih za iznos od 15.380 € te sad iznose 981.302 €. Kapitalna ulaganja su planirana u iznosu od 21.100 €, a njihovo smanjenje u odnosu na plan 2025. iznosi 837 € te novi plan iznosi 20.263 €.

**Planirani su rashodi za zaposlene** i to u ukupnom iznosu od 569.075 € koje smo povećali za iznos od 2.000 €. Navedeni rashodi su rashodi za plaće i ostali rashodi za zaposlene na bazi 16 djelatnika.

**Materijalni rashodi** planirani su u skladu s potrebama i troškovima poslovanja. Planirani materijalni rashodi uvećani su za iznos od 13.270 €, te novi plan iznosi 409.017 €.

**Financijske rashode** planirali smo u iznosu od 1.100 € te smo ih uvećali za iznos od 110 € zbog naknade bankama za kartično poslovanje.

**Rashode za nabavu nefinancijske imovine** smanjili smo za iznos od 837 € za nabavu opreme te iznos plana u ovim Izmjenama iznosi 20.263€.

***Prihodi i rashodi po izvorima financiranja***

PRIHODI

**Opći prihodi i primici** (izvor 1), planirani su u visini od 617.837 € u skladu s dogovorom i limitima danim od strane Osnivača. Prihode smo povećali za iznos od 7.656 € zbog potrebnih financijskih sredstava za glazbeno scensku djelatnost za jednu predstavu i jedan koncert te plan sada iznosi 625.493 €.

**Vlastiti prihodi** (izvor 3) za 2025. planirani se u iznosu od 318.623 €, jer smo ih uvećali za iznos od 4.983 €, a odnose se na prihode od najma i usluga iz programske djelatnosti. Uvećanje se odnosi na razliku koji podmirujemo u okviru rezultata poslovanja u programu Europa Cinemas – projekt **Regional Synergy for New Cinemagoing Experience**, financiran iz izvora EU.

**Prihodi od pomoći** (izvor 5) obuhvaćaju pomoć od Ministarstva kulture i medija RH i Ministarstva obrazovanja i znanosti, kao i pomoć od EU za sufinanciranje programske djelatnosti te sredstva za provođenje Erasmus+ programa sukladno ugovoru o financiranju. Planirani prihod iznosi za 2025. godinu 81.164 €. Navedeni iznos uvećali smo za iznos od 1.904 €. Povećanje se odnosi na planirana sredstva iz programa Europa Cinemas za izvođenje programa u kinoprikazivačkoj djelatnosti dok se smanjenje odnosi na razliku koji podmirujemo u okviru rezultata poslovanja iz izvora EU.

**Prihodi od donacija** (izvor 6)planirali smo u iznosu od 700 € te kao takvi ostaju nepromijenjeni.

RASHODI

**Općim prihodima i primicima** (izvor 1) financirani su rashodi za zaposlene, uredski materijal i ostali materijalni rashodi, financijski rashodi i rashodi za nabavu dugotrajne imovine, te su za 2025. planirani u iznosu od 606.870 €, a povećavamo ih za iznos od 7.656 € za potrebe glazbeno scenske djelatnosti za jednu predstavu i jedan koncert te novi plan iznosi 614.526 €.

**Vlastitim prihodima** (izvor 3) financirani su materijalni rashodi, rashod za zaposlene, financijski rashodi i rashodi za nabavu nefinancijske imovine u iznosu od 316.843 €, a smanjenje iznosi 880 € zbog smanjenih potreba materijalnih troškova do kraja godine.

**Pomoći** (izvor 5) u 2025. godini financiraju rashode za programsku djelatnost u dvorani Domoljub i kinu Velebit, projekte Erasmus+ KA2 programa Escape to happiness, BU.BI. te projekta u okviru odobrene Erasmus Akreditacije. Plan u iznosu od 62.60

9 € uvećavamo za iznos od 7.767 €. Navedeno povećanje odnosi se na planirana sredstva iz programa Europa Cinemas za odobrena dodatna sredstva za izvođenje programa u kinoprikazivačkoj djelatnosti.

**Donacije** (izvor 6)planirali smo rashod u iznosu od 700 € te kao takvi ostaju nepromijenjeni.

***Rashodi prema funkcijskoj klasifikaciji***

Rashodi prema funkcijskoj klasifikaciji za 2025. godinu planirani su na razini 08 – Rekreacija, kultura i religija, te 09 – Obrazovanje, u ukupnom iznosu od 1.001.565 €.

**Raspoloživa sredstva iz prethodnih godina**

Rezultat poslovanja (konto 92) za 2024. prema tablici 1. iznosi -26.319 €, a prema izvorima financiranja sastoji se od:

* Izvor 11 Opći prihodi i primici -10.967 €
* Izvor 31 Vlastiti prihodi -2.660,36 €
* Izvor 55 Pomoći - proračunski korisnici -13.111,51 €

Manjak iz općih prihoda i primitaka podmiren je početkom 2025. godine, dok će manjkovi iz izvora pomoći biti podmireni u skladu sa provedbom projekta.

Na temelju članka 193. Pravilnika o proračunskom računovodstvu i Računskom planu te uvida u rezultate poslovanja za 2024. godinu, POU Koprivnica donosi Odluku o utvrđivanju i raspodjeli rezultata za 2024. godinu te u skladu s Odlukom planiramo izmjene.

Na dan 31. 12. 2024. utvrđen je višak prihoda ostvarenih iz vlastitih izvora u iznosu od 3.202,35 €. Sukladno pravilima financiranja EU projekata, navedeni iznos umanjuje se za 5.862,71 €, a odnosi se na troškove uključene u programu Europa Cinemas – projekt **Regional Synergy for New Cinemagoing Experience**, financiran iz izvora EU.

Nakon usklađenja evidentira se manjak vlastitih prihoda u iznosu od -2.660,36 €, koji se uključuje u II. izmjene i dopune Financijskog plana POU Koprivnica za 2025. godinu.

Manjak prihoda poslovanja iz tekućih pomoći EU – proračunskih korisnika, nastao uslijed knjiženja troškova projekta iz izvora EU te iznosi -18.974,22 €. Knjiženjem navedenog iznosa od 5.862,71 € utvrđuje se manjak u iznosu od –13.111,51 €, koji se također uključuje u II. izmjene i dopune Financijskog plana za 2025. godinu.

**Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika za razdoblje 01.01.2025. - 30.10.2025.**

Glazbeno-scenska djelatnost

Do 30.10.2025. u dvorani Domoljub održano je 7 predstava za odrasle, na kojima je bilo 1.464 gledatelja i 9 predstava za djecu u 10 izvedbi s ukupno 1.402 gledatelja, od čega su dvije predstave imale ograničeni broj publike (Bajka za van Teatra Poco Loco održana u Gradskom parku, te predstava za bebe Kako pjeva svijet Male scene. Organizirali smo kazališne predstave za vrtiće i osnovne škole i to 8 predstava  u 18 izvedbi na kojima je sveukupno bilo 4.046 gledatelja. Što se tiče glazbenog programa, do sada smo organizirali 9 koncerta na kojem je bilo 876 gledatelja. Na ostalim organiziranim događanjima u dvorani Domoljub sveukupno je bilo 11.380 gledatelja. Do konca godine planiramo održati 4 predstava za djecu, 1 za mlade, 2 za odrasle i 1 koncert.

Kino djelatnost

U  periodu od 1.siječnja do 30.listopada 2025. ukupno je u kinu Velebit bilo 23 903 gledatelja ( u 2024.- 22.067 gledatelja).

Do sada je 1.837 učenika bilo u kinu Velebit ( 2024.- 1.394 učenika i polaznika vrtića).

Ove smo godine imali dva gostovanja filmske ekipe u kinu Velebit ( filmovi „Naša djeca“ i „Šlager“), u studenom nas očekuje još jedno ( u suradnji s osnovnim školama , Drugi dnevnik Pauline P.), a odrađeno je jedno predavanje o stvaralaštvu redatelja ( Miloša Formana predstavio je Marko Rojnić).

Na posebnim programima, njih dvadesetak ( ciklusi autora, premijere uz gostovanja filmske ekipe, ljetno kino, senzorne projekcije…) bilo je 5.143 gledatelja ( od tog broja 2435 gledatelja bilo je na Ljetnom kinu pod zvijezdama).

U 2024. smo bili prvo kino u kojem je HAVC proveo edukaciju „Filmska pismenost u kinu“, na kojoj su bili stručni suradnici iz škola, kao i voditelji filmskih družina iz Koprivničko-križevačke i Varaždinske županije, a ta se suradnja nastavila u 2025. s još tri edukacije za nastavnike i učitelje.

Filmsku pismenost za učenike poticali smo kroz igru *(escape room)* „Escape the cinema“ i „Lov na blago“, a u prosincu nas očekuje nas program Kino-Igra-Film.

Obrazovna djelatnost

Godina 2025. do 30.10.2025. je bila vrlo intenzivna. Završavali smo dva dvogodišnja Erasmus+ KA2 projekta, neki djelatnici su sudjelovali u mobilnostima izvan Hrvatske i pohađanjem strukturiranih tečajeva pojačali svoje kompetencije i stekli nove vještine, čime su posredno ojačali i samu ustanovu, a u okviru redovne obrazovne djelatnosti proveli smo niz radionica, programa osposobljavanja i tečajeva, koje je pohađalo ukupno 453 polaznika u 37 grupa.

Od verificiranih programa proveli smo 5 različitih programa za stjecanje djelomične kvalifikacije i mikrokvalifikacije za ukupno 209 polaznika u 13 grupa. Od neverificiranih programa, proveli smo 12 različitih tečajeva za ukupno 77 polaznika u 13 grupa te 11 besplatnih radionica za ukupno 167 sudionika. Osim toga smo organizirali interaktivnu edukativnu igru „LOV NA BLAGO“ i to 8 puta za ukupno 110 sudionika.

Od europskih projekata završili smo Erasmus+ KA2 projekt *Escape to happiness*, čije smo brojne i odlične rezultate predstavili na završnoj konferenciji ili događaju s multiplicirajućim učinkom (multiplier event) u travnju ove godine, uz interesantno predavanje profesora pedagogije i povijesti Tomislava Terstenjaka pod nazivom „Sretnost nije slučajnost: strategije i tehnike za ispunjeniji život“. Isto smo održali i za Erasmus+ KA2 projekt [„Beyond lack of Understanding, Beyond disInformation“](https://www.pou-kop.hr/beyond-lack-of-understanding-beyond-disinformation/) (BU.BI) 28. listopada 2025. godine, kad je uz predstavljanje zanimljivih i korisnih rezultata održano i vrlo dobro primljeno predavanje magistra kriminalistike Igora Grgića Lovrekovića na temu online prijevara.

Krajem kolovoza završila je provedba prvog Erasmus+ KA1 projekta koji je odobren u okviru Erasmus akreditacije. Provedene su četiri mobilnosti, odnosno četiri djelatnika je pohađalo strukturirane tečajeve u inozemstvu na temu web dizajna, andragogija timskog rada i *teambuildinga* te rješavanja problema i donošenja odluka. Kao prva aktivnost u okviru ovog akreditiranog projekta u prosincu 2024. godine održan je trodnevni interni trening svih djelatnika POU Koprivnica na temu komunikacije i timskog rada, koji je održala psihologinja Ana Mirković iz Beograda.

**OBRAZLOŽENJE POSEBNOG DIJELA**

**Naziv aktivnosti:**

**A300401** **Centar za cjeloživotno učenje** - izvor financiranja: opći prihodi i primici / 11 i vlastiti prihodi / 31

Za financiranje Centra za cjeloživotno učenje prethodno je planiran iznos od 49.095 €. Planirana sredstva za aktivnosti smanjuju se za iznos od 3.700 € za materijalne rashode. Iz izvora općih prihoda i primitaka planirali smo rashod za nabavu videonadzora zgrade.

**A300404 Andragoška djelatnost** - izvor financiranja: vlastiti prihodi / 31

Za financiranje Andragoške djelatnosti prethodno je planiran iznos od 127.420 € te se predlaže povećanje u ukupnom iznosu od 5.300 € iz vlastitih prihoda. Povećanje se odnosi na materijalne troškove (uredski mat. i stručna usavršavanja, ostale usluge) u skladu s troškovima za potrebe poslovanja obrazovne djelatnosti.

**A300412 ESCAPE TO HAPPINESS** - izvor financiranja: EU/55

U sklopu ove aktivnosti nije utvrđena potreba za izmjenama u ovim Izmjenama i dopunama financijskog plana.

**A300801 Glazbeno–scenska djelatnost** - izvor financiranja: opći prihodi i primici / 11, tekuće pomoći iz nenadležnog proračuna / 55

Za financiranje glazbeno scenske djelatnosti u POU Koprivnica planiran je iznos od 568.565 €.

Na ovoj aktivnosti predlažemo povećanje u ukupnom iznosu od 14.056 € te plan sada iznosi 582.621 €. Povećanje se odnosi na materijalne rashode (zakupnine i najamnine za predstave) iz izvora općih prihoda i primitaka te rashoda za nabavu opreme u dvorani Domoljub.

**A300802 Filmska djelatnost** - izvor financiranja: vlastiti prihodi / 31 i opći prihodi, primici / 11 i pomoći iz nenadležnog proračuna / 55

Za financiranje filmske djelatnosti planiran je iznos od 108.320 € za zgradu kina „Velebit”. Predlažemo smanjenje od 9.303 €. U navedenoj aktivnosti povećanje se odnosi na prihod od strane Europa Cinemas te smanjenje iz općih prihoda i primitaka za materijalne troškove. Iz vlastitih prihoda planiramo smanjenje za materijalne troškove i nabavu opreme u kinu Velebit.

**A300803 Glazbeno–scenska djelatnost** - izvor financiranja: vlastiti prihodi / 31 i donacije/62

Za financiranje glazbeno scenske djelatnosti iz vlastitih sredstava za 2025. godinu planiran je iznos od 89.710. €. Navedenu aktivnost povećavamo iz izvora vlastitih prihoda za 8.190 € za potrebe redovnog poslovanja.

**K3008006 Rekonstrukcija dvorane Domoljub** - izvor financiranja: opći prihodi i primici /11 vlastiti prihodi / 31 i pomoći iz nenadležnog proračuna / 55

U navedenoj aktivnosti u ovim Izmjenama i dopunama financijskog plana nema promjena.

**A600210 ERASMUS+ AKREDITACIJA 1** - izvor financiranja: EU/55

Za ovu aktivnost financijski pokazatelji ostaju nepromijenjeni u odnosu na važeći plan.

**A600211 ERASMUS+ KA2 BU.BI** - izvor financiranja: EU/55

U navedenoj aktivnosti u ovim Izmjenama i dopunama financijskog plana nema promjena.

**Zakonske i druge podloge na kojima se zasnivaju programi**

Pučko otvoreno učilište Koprivnica je javna ustanova u kulturi koja obavlja svoju djelatnost u skladu sa Statutom Učilišta Koprivnica (KLASA: 002-03/24-01/1; URBROJ: 2137-80-24-1, od 26.06.2024.), te u skladu sa Zakonom o pučkim otvorenim učilištima (NN 54/97, 5/98, 109/99, 139/10), Zakonom o ustanovama (NN 76/93, 29/97, 47/99, 35/08, 127/19, 151/22), Zakonom o kulturnim vijećima i financiranju javnih potreba u kulturi (NN 83/22), Zakonom o proračunu (NN 87/08, 13/12, 15/15, 144/21), Zakonom o fiskalnoj odgovornosti (NN 111/18, 83/23), Pravilnikom o proračunskom računovodstvu i računskom planu (NN 124/14, 115/15, 87/16, 3/18, 126/19, 108/20, 158/23), Pravilnikom o financijskom izvještavanju u proračunskom računovodstvu (NN 3/15, 135/15, 2/17, 112/18, 126/19, 145/20, 32/21, 37/22) Zakonom o porezu na dodanu vrijednost (NN 73/13, 99/13, 148/13, 153/13, 143/14, 115/16, 106/18, 121/19, 138/20, 39/22, 33/23, 114/23, 35/24, 52/25), Pravilnikom o planiranju u sustavu proračuna (NN1/24), Pravilnik o polugodišnjem i godišnjem izvještaju o izvršenju proračuna (NN [24/13](http://narodne-novine.nn.hr/clanci/sluzbeni/2013_02_24_396.html), [102/17](https://narodne-novine.nn.hr/clanci/sluzbeni/full/2017_10_102_2349.html), [1/20](https://narodne-novine.nn.hr/clanci/sluzbeni/full/2020_01_1_10.html), [147/20](https://narodne-novine.nn.hr/clanci/sluzbeni/full/2020_12_147_2858.html), 85/23) kao i Pravilnicima te Procedurama propisanim od strane Učilišta. Redovna djelatnost Učilišta ostvaruje se u skladu sa Zakonom o radu (NN 93/14, 127/17, 98/19, 151/22, 64/23), Kolektivnim ugovorom za zaposlene u ustanovama kulture Grada Koprivnice od 30. siječnja 2023. g., I. Dodatkom Kolektivnom ugovoru za zaposlene u ustanovama kulture Grada Koprivnice od 29. rujna 2023. g. te II. Dodatkom Kolektivnom ugovoru za zaposlene u ustanovama kulture Grada Koprivnice od 22. ožujka 2024. g., III. Dodatkom Kolektivnom ugovoru za zaposlene u ustanovama kulture Grada Koprivnice od 5. prosinca 2024. g. te drugim općim aktima donijeti od Upravnog vijeća Učilišta koji su u skladu s važećim zakonskim propisima.

Programska djelatnost provodi se u skladu s važećim zakonskim propisima koji reguliraju djelatnost Učilišta te u skladu s ugovorima o korištenju sredstava Ministarstva kulture i medija RH i Ministarstva znanosti i obrazovanja, ugovorima o sufinanciranju programske djelatnosti HAVC-a i HUZIP-a.

Predsjednik Upravnog vijeća POU Koprivnica:

Siniša Fabijanec, univ.spec polit.